ذهب قيادي في حزب التجمع الوطني للاحرار في تصريح اليوم الاثنين لجريدة “الصباح” الى ان هناك امكانية لتجاوز البلوكاج الحكومي عبر قبول دخول التجمع المشاركة في حكومة مع الاستقلاليين بدون شباط. هاد الشي كالو قيادي تجمعي ولكن كذبو قيادي من الحزب. اللي كال انه ما كاينش شي حد عندو الحق يتكلم فهاد المواضيع اللي عندها علاقة بالحكومة من غير الرئيس عزيز اخنوش اللي عطاه الحزب هاد الصلاحية. القيادي اوضح ل”كود” انه يرفض كاع هاد التسريبات اللي كيستعملوها شي وحدين من مدايتهم لراسهم واعتبرها “اسلوب ضغط وصافي”. مصدر ل”كود” نفى اي تخريجة او حل فيه استبعاد للاتحاد الدستوري واكد ان الحزب ما غاديش يشارك فشي حكومة ماشي متجانسة وان همه ” ائتلاف حزبي قوي”. اكثر من ذلك قال المصدر ان هاد التدقيق فالائتلاف الحكومي مازال ما وصلناش ليه 
الحكومة غير تسناوها: واش الاحرار بصاح بدلو رأيهم وقبلو يدخلو فحكومة مع الاستقلال؟ اللا يرد قيادي تجمعي ما كاينش منو وهادوك تسريبات باش يضغطو وصافي